title: Komisijas Īstenošanas regula (ES) Nr. 1305/2011 ( 2011. gada 13. decembris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               14.12.2011

               LV

               Eiropas Savienības Oficiālais Vēstnesis

               L 330/21

         KOMISIJAS ĪSTENOŠANAS REGULA (ES) Nr. 1305/2011
   (2011. gada 13. decembris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 14. decembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 13. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AL

                  58,0

                  MA

                  72,2

                  TN

                  80,5

                  TR

                  94,4

                  ZZ

                  76,3

                  0707 00 05

                  EG

                  170,1

                  TR

                  111,9

                  ZZ

                  141,0

                  0709 90 70

                  MA

                  41,1

                  TR

                  146,0

                  ZZ

                  93,6

                  0805 10 20

                  AR

                  40,2

                  BR

                  41,5

                  CL

                  30,5

                  MA

                  56,3

                  TR

                  58,8

                  ZA

                  54,0

                  ZZ

                  46,9

                  0805 20 10

                  MA

                  65,1

                  ZZ

                  65,1

                  0805 20 30, 0805 20 50, 0805 20 70, 0805 20 90

                  IL

                  84,5

                  TR

                  80,1

                  ZZ

                  82,3

                  0805 50 10

                  TR

                  55,7

                  ZZ

                  55,7

                  0808 10 80

                  CA

                  109,9

                  CL

                  90,0

                  US

                  118,0

                  ZA

                  80,2

                  ZZ

                  99,5

                  0808 20 50

                  CN

                  60,4

                  ZZ

                  60,4

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) 2015/2352 (2015. gada 16. decembris), ar ko nosaka vidējo svērto mobilā savienojuma pabeigšanas tarifu maksimumu visā Savienībā (Dokuments attiecas uz EEZ)

text:
               17.12.2015

               LV

               Eiropas Savienības Oficiālais Vēstnesis

               L 331/7

         KOMISIJAS ĪSTENOŠANAS REGULA (ES) 2015/2352
   (2015. gada 16. decembris),
   ar ko nosaka vidējo svērto mobilā savienojuma pabeigšanas tarifu maksimumu visā Savienībā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 13. jūnija Regulu (ES) Nr. 531/2012 par viesabonēšanu publiskajos mobilo sakaru tīklos Savienībā (1) un jo īpaši tās 6.e panta 2. punktu,
   tā kā:

               (1)

               Saskaņā ar Regulu (ES) Nr. 531/2012 iekšzemes pakalpojumu sniedzējiem nevienā dalībvalstī nevajadzētu viesabonentiem piemērot papildmaksu papildus iekšzemes mazumtirdzniecības cenai par regulēto viesabonēšanas zvanu saņemšanu, ievērojot godīgas izmantošanas politikas limitus. Šo noteikumu piemēro no 2017. gada 15. jūnija ar nosacījumu, ka minētajā datumā ir piemērojams tiesību akts, kurš jāpieņem saskaņā ar priekšlikumu vairumtirdzniecības viesabonēšanas tirgus jomā, kā noteikts minētās regulas 19. panta 2. punktā.

               (2)

               Saskaņā ar Regulu (ES) Nr. 531/2012 pārejas periodā no 2016. gada 30. aprīļa līdz dienai, kad ir piemērojams minētās regulas 19. panta 2. punktā paredzētais tiesību akts, iekšzemes pakalpojumu sniedzēji var piemērot papildmaksu papildus iekšzemes mazumtirdzniecības cenai par regulēto mazumtirdzniecības viesabonēšanas pakalpojumu izmantošanu.

               (3)

               Saskaņā ar Regulu (ES) Nr. 531/2012 pēc pārejas perioda iekšzemes pakalpojumu sniedzēji var piemērot papildmaksu papildus iekšzemes mazumtirdzniecības cenai par regulēto mazumtirdzniecības viesabonēšanas pakalpojumu izmantošanu, pārsniedzot jebkādus godīgas izmantošanas politikas limitus.

               (4)

               Regulā (ES) Nr. 531/2012 noteikts, ka papildmaksa, ko piemēro regulēto viesabonēšanas zvanu saņemšanai, nedrīkst pārsniegt vidējo svērto mobilā savienojuma pabeigšanas tarifu maksimumu visā Savienībā.

               (5)

               Eiropas Elektronisko komunikāciju regulatoru iestāde Komisijai ir iesniegusi informāciju, kas ievākta no dalībvalstu regulatīvajām iestādēm attiecībā uz: i) mobilā savienojuma pabeigšanas tarifu maksimālo līmeni, ko tās katrā valsts tirgū piemēro vairumtirdzniecības balss zvanu savienojuma pabeigšanai atsevišķos mobilo sakaru tīklos saskaņā ar Eiropas Parlamenta un Padomes Direktīvas 2002/21/EK (2) (Pamatdirektīva) 7. un 16. pantu un Eiropas Parlamenta un Padomes Direktīvas 2002/19/EK (3) (Piekļuves direktīva) 13. pantu, un ii) kopējo abonentu skaitu dalībvalstīs.

               (6)

               Saskaņā ar Regulu (ES) Nr. 531/2012 Komisija vidējo svērto mobilā savienojuma pabeigšanas tarifu maksimumu visā Savienībā ir aprēķinājusi šādi: i) reizinot mobilā savienojuma pabeigšanas tarifu maksimumu konkrētā dalībvalstī ar kopējo abonentu skaitu minētajā dalībvalstī, ii) saskaitot visās dalībvalstīs iegūtos reizinājumus un iii) dalot iegūto kopsummu ar kopējo abonentu skaitu visās dalībvalstīs.

               (7)

               Lai aprēķinātu vidējo svērto mobilā savienojuma pabeigšanas tarifu maksimumu visā Savienībā, ir izmantotas datu vērtības, kas iegūtas 2015. gada 1. jūlijā. Attiecībā uz valstīm, kuras nav eurozonā, attiecīgais valūtas maiņas kurss ir 2015. gada 2. ceturkšņa vidējais maiņas kurss, kas iegūts no Eiropas Centrālās bankas datubāzes.

               (8)

               Saskaņā ar Regulu (ES) Nr. 531/2012 Komisijai katru gadu jāpārskata vidējais svērtais mobilā savienojuma pabeigšanas tarifu maksimums visā Savienībā.

               (9)

               Šajā regulā paredzētie pasākumi ir saskaņā ar Komunikāciju komitejas atzinumu,

         IR PIEŅĒMUSI ŠO REGULU.
   1. pants
   Vidējais svērtais mobilā savienojuma pabeigšanas tarifu maksimums visā Savienībā ir noteikts EUR 0,0114 par minūti.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 30. aprīļa.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 16. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 172, 30.6.2012., 10. lpp.

      (2)  Eiropas Parlamenta un Padomes 2002. gada 7. marta Direktīva 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (Pamatdirektīva) (OV L 108, 24.4.2002., 33. lpp.).

      (3)  Eiropas Parlamenta un Padomes 2002. gada 7. marta Direktīva 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (Piekļuves direktīva) (OV L 108, 24.4.2002., 7. lpp.).